Annie Heger

**Annie Heger** (* 21. Mai 1983 in Auerk, Neddersassen) is en düütsch Sängerin, Schauspelerin, Schrieversche un Moderatersche. Se is u. a. Schrieversche und Sprekersche bi „Hör mal’n beten to“ op NDR 1.

## Leven un Wark
Annie Heger, Dochter van de Beroopsmusiker Uwe Heger, is mit 17 Johr as Singersche in Clubs optreden. Na de Schooltied, en nich afslaten Studium van Musik un evangeelsche Religion op Lehramt un en Utbillen to en Diätassistentin, man de se ok nich toenn maakt hett, möök se 2008 de Utbilln to en Heilpraktikerin för Psychotherapie. Al unnertüschen schon arbeid se an’t Oldenburgische Staatstheater as Regieassistentin un Schauspelerin. In’t Johr 2010 weer se een van de dree Grünnerinnen van de Grupp *Sweet Sugar Swing*. Van 2010 bit 2012 weer Annie Heger Frontfro bi de Elektro-Pop-Kappell “Zuperfly”, mit de se ok de Hymne “Around the world” för 30 Johr Hamburg Pride sung. Siet 2011 modereert se grote Crossovershows as Classic meets Pop, Festivals, Varietés un Galas. Op de Anfraag van de Dramaturgin van de Sparte van’t Nedderdüütsche Schauspeel an’t Staatstheater, speel se 2011 de Mephisto in Goethes Faust op Plattdüütsch. As Liddmaat van dat Ensemble „Wilde Hilden“ speelt Heger mit Vanessa Maurischat, Meike Gottschalk un Helena Marion Scholz siet 2013 in de Comedy-Revue *Sekt And The City* de nordsk Kiezkneipenwirtin Penny. 2013 is Annie Heger de künstlerische Baas van dat PLATTart-Festival worrn un is ok van dor an mit en Musikkabarettprogramm op Platt "Watt’n Skandaal!" (begleidt vun Matthias Monka an’t Klavier) dör Noorddüütschland op Tour, ok mit Gastspölen an’t Ohnsorg-Theater.

Siet 2013 is se bi „Hör mal’n beten to!“ op NDR 1 to höörn un se is de Plattdüütsch-Mestersche van Dieter Hallervorden för de Film "Ostfriesisch für Anfänger" west, de in Oktober 2016 in de Kinos keem. Ok siet 2013 makt se jümmers de Moderatschoon vun de Bandwettstriet för junge Lüüd, Plattsounds.

As Schrieversche hett se 2025 dat plattdüütsche Book "Op de Fründschop” tosomen mit Yared Dibaba rutgeven. Ne'e plattdüütsche Musik geev dat ok: Mit Jan Simowitsch hett se de CD "Depenklang" makt. 

## Uttekens
* För hör ehrenamtlich Wark is Annie Heger 2014 mit de *Goldmarie …– der queere Preis für Fleiß* un de *Knuddel Award* uttekent worrn. 
* In 2016 hett se de Nedderdüütsch Literaturpries vun de Stadt Kappeln kreegen.
* 2018 is Annie Heger as eerste Fru mit de plattdüütsch Literaturpries, de Wilhelmine Siefkes-Pries uttekent worden.

## Diskografie
* 2000: *Annie’s Blues Collection* (CD + Notenheft, Heinrichshofen Verlag)
* 2011: *Phonopolis* (CD, Album) (mit Zuperfly, phonopolis records)
* 2011: *Come & Swing* (CD, Album) (mit Sweet Sugar Swing)
* 2013: *Swingin’ Santa* (CD, Album) (mit Sweet Sugar Swing, kosmopolit records)
* 2014: *100% Mensch* (CD, Single) (mit u. a. Hella von Sinnen, Stephan Runge un Holger Edmaier för’t Projekt 100% Mensch, kosmopolit records)
* 2014: *WATT’N SKANDAAL!* (CD, Album) (Matthias Monka an’t Piano, kosmopolit records)
* 2015: *77 (Love is Love)* (CD, Single) (mit u. a. Horse McDonald un Daniel Schuhmacher för’t Projekt 100% Mensch, kosmopolit records)
* 2015: *Leben ist…* (CD, Album) (mit Matthias Monka, Timezone Records)
* 2016: *Ich sage ja* (CD, Album) (mit u. a. Cris Cosmo und Markus Mörl für das Projekt 100 % Mensch, kosmopolit records)
* 2017: *Verbündete* (CD, Album) (mit Matthias Monka, kosmopolit records)
* 2017: *DIE HINNERKS & der eiskalte Zauber ein sturmgeprüftes Nordseeabenteuer* (Hörspiel-CD)
* 2017: *Wir sind eins* (Single) (mit Cris Cosmo, Hanne Kah, Ela Querfeld und Holger Edmaier für das Projekt 100% MENSCH, kosmopolit records)
* 2017: *Wi sünd een* (Single) (kosmopolit records)
* 2018: *Eine geht noch! – Live* (Album) (mit Heger & Maurischat, kosmopolit records)
* 2018: *Swing up your Life!* (Album) (mit Sweet Sugar Swing, kosmopolit records)
* 2020: *BETHLEHEM* (CD, Album)(kosmopolit records, Broken Silence)
* 2022: *PUNKT.* (CD, Album (kosmopolit records, Broken Silence)
* 2025: *Depenklang* (CD, Album) (mit Jan Simowitsch, kosmopolit records, Broken Silence)

## Warken
* *Dat harr blond so eenfach ween kunnt.* Quickborn-Verlag 2015, ISBN 3-876-51398-7.
* *Hör mal'n beten to: Geschichten aus 60 Jahren* Quickborn-Verlag 2016, ISBN 3-876-51427-4.
* *Steerns an'n Heven* Quickborn-Verlag 2016, ISBN 978-3-87651-435-2.
* *Plattdüütsch för Anfängers* von Sönke Andresen, plattdeutsch von Annie Heger. UA: 7.&nbsp;Januar 2018, Ohnsorg-Theater; Hamburg: Verlag der Autoren
* *Querulantinnen - Kabarett und Poesie*, Reclam-Verlag 2018, ISBN 978-3-15-020513-6.
* *De verdüvelte Glückskeks* von Sönke Andresen, plattdeutsch von Annie Heger. UA: 7.&nbsp;Januar 2018, Ohnsorg-Theater; Hamburg: Verlag der Autoren
* *Sei der Wind, nicht das Fähnchen – Und wenn nicht: Kurs bestimmen, Segel setzen!* Droemer-Knaur / bene! ISBN 978-3-96340-279-1
* *Op de Fründschop – Fründschopsbook för de Groten.* mit Yared Dibaba, Quickborn-Verlag 2025, ISBN 978-3-87651-519-9.

## Weblenken
* DNB-Katalog
* Annie Heger bi discogs
* evangelische-zeitung-niedersachsen.de vun’n 12. April 2013: '' Leben auf der Überholspur, Annie Heger ist Musikerin, Schauspielerin und überzeugte Christin ''
* ''Sweet Sugar Swing - Mitreißend-quirlieges Energie-Feuerwerk''
* ''Feinste Sprechkunst op Platt''
* Video mit Annie Heger un hör Cousine

## Borns